Jaroslavlj

**Jaroslavlje** (, izgovor **Jaroslavlj**, često i **Jaroslav**) je grad u Rusiji, administrativni centar Jaroslavske oblasti. Nalazi se na 250 kilometara severoistočno od Moskve, na ušću reke Kotorosl u Volgu. Po podacima iz 2007. godine broji 604.000 stanovnika.

Grad pripada Zlatnom krugu, grupi najstarijih ruskih gradova u Evropi. Danas je to jedno od omiljenih turističkih odredišta u Rusiji.

## Historija
Jaroslavlje se prvi put pominje u izvorima iz 1010. godine kao uporište kneževine Veliki Rostov na Volgi. Po predanju, osnovao ga je Jaroslav Mudri, jedan od vladara Velikog Rostova, nakon što je, na mestu budućeg grada, savladao jednog ogromnog medveda. U grbu grada se zaista nalazi jedan uspravljeni medved. U ruskim hronikama Jaroslavlje se prvi put pominje 1071. godine. Jaroslavlje je postalo prestonica nezavisne kneževine Jaroslav 1218. godine i važno trgovačko uporište na Volgi. Grad je gotovo potpuno uništen 1238. godine u mongolsko-tatarskoj invaziji, ali je brzo obnovljen.

Jaroslavlje je 1463. postalo deo Moskovije. U 17. veku je bio drugi po veličini grad Rusiji, važno trgovačko i manufakturno središte. Za vreme poljsko-litvanske invazije i zauzimanjem Moskve 1612., postao je jedno vreme de-fakto glavni grad. Od 1796. Jaroslavlje je bilo centar jedne gubernije. Od 1900. godine u Jaroslavlju postoji tramvaj. Posle Oktobarske revolucije u gradu se razvijala naročito teška industrija.

## Kulturne i obrazovne institucije

Industrijalac P. G. Demidov je 1805. godine osnovao višu školu, koja je 1833. postala licej. 
Od 1971. Jaroslavlje ima svoj univerzitet.

Jaroslavlje odlikuje najstarije pozorište u Rusiji (Teatar Volkov, otvoren 1750).
Danas su ovde najvažnije ustanove visokog obrazovanja sledeće: Univerzitet Demidov, Politehnički univerzitet, Pedagoški univerzitet Ušinski i Medicinska akademija.

## Znamenitosti
Jaroslavlje je kulturno jedan od najbogatijih ruskih gradova, naročito se ističe po broju crkva. Razlog je u tome da je u gradu živelo puno bogatih trgovaca, koji su izdatno potpomogli gradnju crkva. 
Najstarije crkve u gradu potiču iz 17. veka i pripadaju takozvanom Jaroslavvskom tipu. Izgrađene su od crvene cigle. Crkva proroka Ilije sadrži veoma lepe freske. Preobraženski manastir je jedan od najstarijih i najuglednijih u ovom delu Rusije.
## Svjetska baština
Istorijski grad Jaroslavlj razvijao se u veliki trgovački centar od 11. vijeka. Poznat je po brojnim crkvama iz 17. stoljeća i izvanredan je primjer urbanističke reforme koju je carica Katarina Velika naredila za cijelu Rusiju 1763. godine.
Godine 2021. uvršten je na listu UNESCO-ove svjetske baštine. 
## Klima
Grad se nalazi u umereno-kontinentalnom klimatskom pojasu, pod uticajem Atlantskog okeana. Srednja temperatura u januaru je -11&nbsp;°C a u julu 18&nbsp;°C. Godišnja visina padavina iznosi 550&nbsp;mm. 150 dana u godini temperatura je ispod ledišta. 
Zime su umereno hladne sa umerenim padavinama snega, najveći zabeležen minimumom je oko −40&nbsp;°C. Ljeta su takođe umerena, sa prosećnom temperaturom u julu +18&nbsp;°C, dok je maksimalna izmerena temperatura ljeta bila +37&nbsp;°C.

## Galerija

Datoteka:Church of the Epiphany (Yaroslavl) 04.jpg|Crkva svetog Jovana Krstitelja.
Datoteka:JaroslawlProm.jpg|Šetalište pored Volge
Datoteka:Hram sv Nikolaia Mokrog.JPG|Crkva sv. Nikolaja Mokrog
Datoteka:Cerkov Mihaila Arhangela.JPG|Crkva arhanđela Mihajla
Datoteka:Banknote 1000 rubles 2004 back.jpg|Jaroslav je na novčanici od hiljadu rublja
Datoteka:Tolga monastery 776.jpg|Manastir Tolga

## Izvori

## Vanjske veze

* Zvanični sajt gradske samouprave 
* Fotogalerija
* Istorija